Zinznzej

Zinznzej, amtli: Zinzenzell, is a Doaf mid umara 400 Leid an da Grenz zwischn Nidaboan zua Obapfoiz. Seit 1978 khead s Doaf (zwangsweis) aaf Wisnfejn.
Kuaze Gschicht.
Zwischad 1115 und 1137 is Zinznzej in de Bejcha vom Glousta Obaoitaich s´erschte moi afdaucht, ais da "Getwin de Sinzencella" bei de Zaing gnennt wiad. 
Zinznzej war Dienstmanasitz vo de Rengschbuaga Domvegt. Dene era Buag soi afn Kamalschpea gstanna hom, an dem seina Leitn Zinznzej ligd. Der Fluanam "Buagstog" is oba bis ejtz da oasig vobleibade Deit daraf. In da Zeid vo de boarischn Herzeg und Kuafiaschtn wa Zinznzej da Sitz vo a Obmannschaft.
Vo 1818 bis 1978 war Zinznzej a sejbstendige Gmoa im ejzign Kreis Strauweng-Bong (bis 1938 Bezirksamt Bong dann bis 1972 Landkreis Bong). Am 1. Mai 1978 ham´s den greissan Doi (3600 Dowa) af Wiesnfejn umme und an kleanan Doi (mid 600 Dowa) af Stoiweng owe zwangseigmeid, nochdem d´Regierung vo Nidaboan den Antrag vo Zinznzej af an Anschluß and Vowoitungsgmeischaft Stoiweng, andas wia bei da kleanan Nachbargmoa Luitzndoaf obglehnt hod, wall so de Nordwestgrenz vom Landkreis "gstärkt" worn sei soi. 
Geografie.
Zinznzej liegt im Vordan Boarischn Woid, an da Staatsstraß 2147. De nachstn Stett san Roding (16 km) und Cham (22 km) in der Obapfoiz, sowia Bong (24 km) und Strauweng (27 km) af da Nidaboarischn Seitn. Hejchste Beag san Hourejd mid 719 Meda und da Kamalschpea mid 701 Meda..
Bäch.
D´ Wossascheid´ zwischad da Doana und am Reng laft quer durchs Doaf.
Währad d´ Mejna noch Nordn ais Perlbo zum Reng hi lafft, rinnt da Grejboch ais Schenstoina Boch naoch Osten iba d Kinsa zua Doana hi. D Kinsa seiwa war de oide Gmoagrenz zu Luitzndoaf (no freya zu Gitnsdoaf).
Eiwohnaentwickklung vom Doaf und da Gmoa Zinznzej.
Zinznzej buit mid seine frejan Gmoadeu hejd no a gschlossne Gmarkung mid da Ausnahm vo Oidnhofa, Eggaschbea, Hoslmui, Kuglmui, Edlen und Schleißasgrou, de ejtz af Schenstoi umgmäakad san und af Stoiweng khean.
Woppn vo da Gemoa Zinznzej.
S Woppn wiad buit ausm Woppn vo de Zinznzeja (Schuid gspoitn in Suiwa und Roud mid dem Stuiphuad aus da Hejmzier) und dem da Freiherrn vo Magerl, aus deran Woppn de Mohnkapsln san. Offizej wird des Woppn hejd blos no (gem. Anlag 3 zu § 19 Abs.2 S.2 2.HS AVBayFwG) vo da Feiawea Zinznzej drong.
De Katholische Expositua Zinznzej.
In Zinzenzell is freja blos a Kapejn gstana, aus dera warscheinle de Figuan vom Heilign Vit und Dionies aus da Zeit um 1480 stamman, de hejd no an der Sidwendt vo da etzign Kircha zum seng san. 1836 is a "neie Fejdkapejn" baud woan, de wou scho boid wida z´koa woan is, so das se scho 1853 wida vogrejssad werden hod mejssn.
1871 is mitn Baun vo da hejdign Kircha ogfanga woan, de am Hl. Michael geweiht is. Wal ma oba "vogessn" hod beim Keniglichn Bezirksamt z´ Bong den Bau zum gnemign loussn, hod ma de Zinznzeja den "Schwoazbau" 1874 erscht amoi eigstejd, letztendle hod oba weidabaut wern deaffa, so dass des Kirchaschiff scho 1875 ferte war. Da Bau hod damois 7.325 fl.(Guidn) und 32 Xer (Kreiza) kost, des wou an Zentn 40 Pfund reina Suiwa entsprocha hod.
Am 26. Meaz 1877 is dann de Katholisch Exposita Zinzenzell grindt woan.
1878 is nachad a da Tuam in seina eizign Foam und Hejng ferte woan. 
1883 is de Kiacha fia damalige Zeitn ganz modean im neigotischn Stil innan eigricht woan.
Postgschicht.
Zinznzej und seine umligadn Oatschaftn han ganz freja vo da Keniglichn Postexpedition in Stoiweng aus betreit worn, bis umara 1900 a fia Zinznzej mit da Grindung vo ana Keniglich Boarischen "Postagentua" de eigane (immahin 80 Jor dauande) Postgschicht ogfanga hod.
De eigane Post hod bis 1980 bstanna, wia de "Poststej" 8411 Zinznzej, ejs weidare Foing vo da Gebietsreform afgleist worn is. Zum Postbeziak vo Zinznzej hod neba da eigna Gmoa a "Geraszej" ghert.
De Poststejn Zinznzej und Wiesnfejn warn bis 1980 an Postamt in "Vokastoi" untastejd.
Politik.
Landdogswain (Stimmbeziak 005 Zinznzej) ohne Briafwähla.
(Zammagstejd aus da Webseitn vom Wahlkreis Strauwing-Bong) &lt;/small&gt; 
Voreine.
sowie die KLJB und MMC Zinznzej, grindt ais kirchliche Voreine